নগাঁও জিলাৰ চামগুৰি আৰক্ষী থানাৰ অন্তৰ্গত সোণাৰিবালিত বুধবাৰে তিনিটা সন্তানৰ মাতৃ এগৰাকী মহিলাৰ মৃত্যুক কেন্দ্ৰ কৰি সমগ্ৰ অঞ্চলতে তীব্ৰ চাঞ্চল্যৰ সৃষ্টি কৰিছে।
সোণাৰিবালিৰ নিবাসী আচমা বেগম নামৰ মহিলাগৰাকী যৌতুকজনিত কাৰণত স্বামী গৃহত মৃত্যুক আঁকোৱালি ল'ব লগা হ'ল বুলি মৃত মহিলাগৰাকীৰ পৰিয়ালৰ লগতে স্থানীয় লোকে সন্দেহ কৰিছে।
ঘটনা সন্দৰ্ভত জানিব পৰা মতে, বুধবাৰে দুপৰীয়াৰ ভাগতে সোণাৰিবালিৰ নিবাসী নুৰ হকৰ ঘৰত আচমা বেগম (২৭) নামৰ পুত্ৰৰ বোৱাৰীগৰাকীৰ ৰহস্যজনকভাৱে মৃত্যু হয়। পিছত বহু দেৰিকৈ উক্ত পৰিয়ালটোৱে তিনি কিলোমিটাৰ দূৰৈত অৱস্থিত আচমাৰ মাতৃ গৃহত খবৰ দিয়াৰ অভিযোগ উত্থাপিত হোৱাৰ লগতে আৰক্ষীকো সন্ধিয়া ছয় বজাতহে খবৰ দিয়ে।
পৰৱৰ্তী সময়ত ঘটনাস্থলীত চামগুৰি আৰক্ষী উপস্থিত হৈ আচমাৰ মৃতদেহটো উদ্ধাৰ কৰে। স্থানীয় লোক আৰু আৰক্ষীয়ে মৃত মহিলা গৰাকীৰ ডিঙি আৰু বুকুত স্পষ্ট ক'লা দাগ থকাত হত্যা কৰাৰ সন্দেহ কৰিছে যদিও আৰক্ষীৰ তদন্তহে প্ৰকৃত সত্য উদ্ঘাটন হ'ব বুলি সচেতন নাগৰিক ধাৰণা কৰিছে।
ইতিমধ্যে আৰক্ষীয়ে আচমাৰ মৃতদেহটো মৰণোত্তৰ পৰীক্ষা বাবে নগাঁও অসামৰিক চিকিৎসালয়লৈ প্ৰেৰণ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
